Sheena Easton

Sheena Easton (født Sheena Shirley Orr 27. april 1959) er en skotsk pop-sanger. Easton ble kjent gjennom TV-programmet The Big Time i Storbritannia i 1980. Dette programmet, produsert av Esther Rantzen, ble starten på sangkarrieren hennes og førte til at hun fikk platekontrakt med EMI.

Easton er den eneste britiske kvinnelige artist som har hatt to singler («9 to 5» – kjent som «Morning Train» i USA – og «Modern Girl») inne på topp ti på den britiske hitlisten samtidig. I Storbritannia har Sheena Easton hatt ti topp 40-hits og tre topp 40-album. Hun sang også tittellåten til Bond-filmen Kun for dine øyne (1981) - "For Your Eyes Only". Sangen er blant Eastons største hits.

Easton har solgt over 4 millioner album i  USA og 20 millioner plater over hele verden. Hun har 15 album, 23 singler, og 14 topp 40-hits på US Billboard Hot 100. Sheena Easton er den eneste artisten som har hatt en topp 3-hit i hver av Billboards hovedlister: Adult Contemporary, Dance, Pop, Country, og R&B. 
Blant hennes største hits i perioden 1980–1989 kan nevnes «Morning Train (9 to 5)», «Modern Girl», «For Your Eyes Only», «Telephone (Long Distance Love Affair)», «Strut», «Sugar Walls» og «The Lover in Me».

Diskografi 
 Take My Time (1981) US #24, UK #17
 You Could Have Been With Me (1981) US #47, UK #33
 Madness, Money And Music (1982) US #85, UK #44
 Best Kept Secret (1983) US #33, UK #99
 Todo Me Recuerda A Ti (1984)
 A Private Heaven (1984) US #15
 Do You (1985) US #40
 No Sound But A Heart (1987)
 The Lover In Me (1988) US #44, UK #30
 What Comes Naturally (1991) US #90
 No Strings (1993)
 My Cherie (1995)
 Freedom (1997)
 Home (1999)
 Fabulous (2000)

Referanser

Eksterne lenker 
 
 
 
 

Britiske sangere
Skotske stemmeskuespillere